Vrou aan hartaanval dood ná huisbrand | Netwerk24
24 Junie 2019 12:57
’n Vrou (38) is Sondagaand dood ná ’n brand by ’n huis in Richmond, KwaZulu-Natal.
Sy is by ’n plaaslike kliniek vir rookinaseming behandel, toe sy glo ’n hartaanval gekry het.
Nooddienste op die toneel. Foto: Netcare911
Netwerk24 Foto: Netcare911
Volgens Shawn Herbst, woordvoerder van Netcare 911, is ’n ambulans omstreeks 22:30 ontbied na ’n huis in Russelstraat.
Hy sê in ’n verklaring mense op die toneel het laat weet ’n vrou het ligte brandwonde opgedoen en rook ingeasem, maar teen die tyd wat die ambulans opgedaag het, is sy reeds in ’n ernstige toestand na ’n plaaslike kliniek geneem.
“Die ambulans is na die kliniek waar die vrou ’n hartaanval gekry het. Pogings deur die kliniekpersoneel om haar by te bring was nie suksesvol nie,” sê Herbst.
Meer oor: Richmond | Hartaanval | Huisbrand